Hakha ah Ralkap Tuahmi Sianginn Saya/mate Training ah Minung 40 Hrawng an Kai – The Cherry Par\nHakha ah Ralkap Tuahmi Sianginn Saya/mate Training ah Minung 40 Hrawng an Kai\nHakha ah cun Middle School cachimtu saya/mate minung 17 hrawng le High School cachimtu minung 20 hrawng an kai hna.\nAsinain, CDM ah aa telmi saya/mate ahohmah an kai hna lo. Hakha BEHS No. 1 ah training tuah ding in an rak timhtuah nain minung an tlawm tuk caah Suhpawng zung tu ah training tuahnak hmunhma an tthial, tiah thawng kan theih.\nRelchap, Hakha ah Nu Pakhat Palik nih an Kalpi. Hakha, Sanpiah Boarding School pawng i Nu Par Hlei Iang te innhmai ah an benhmi CCTV cu palik nih nihin an thlonghter hna i, Nu Par Hlei Iang zong palik sakhaan ah biahal ding in an kalpi, tiah kan theih.\nKalay ah Mipi nih Palik 4 an Tlaih Hna. Kalaymyo lamzawhtu pawl nih center ah an hmanmi hmunhma chung ah motor in a rak lutmi palik 4 cu nihin chun ah mipi nih an tlaih hna, tiah theih a si. “Hika lei hin an rak lut i kan lunghrinh hna caah kan tlaih hna. Beer din kan tim an ti.\nAsinain, zumh an tlai lo caah kan tlaih hna i, an takpum ah an min le an rank pawl aa ttialmi catlap kan hmuh hna. Thirfung pawl zong an i ken,” tiah khua upa pakhat nih a chim. An tlaihmi hna palik 4 cu Ko Min (ဒုရဲအုပ်), Thein Naing Oo (တပ်ကြပ်ကြီး), Nanda Min (ဒုတပ်ကြပ်) le Phyo Thiha (ရဲတပ်သား) hna hi an si. The Chin Journal\n← Khah rak rel cio uh zeithei lo in au khuang ti hlah CNF nih post ngah an ti ca ah ka post mi si\nA him ti lomi ‘Maw Kalay khuadawh te aw’ →